Peter Babnič

Peter Babnič (30. máj 1977, Brezno) je slovenský futbalový reprezentant, v súčasnosti hráč štvrťoligového klubu Baník Ružiná. 

Peter Babnič je odchovancom MŠK Brezno, odkiaľ odišiel do banskobystrickej Dukly. Od roku 1997 hrával vo farbách Interu Bratislava. V rokoch 1999/00 a 2000/01 získal s Interom titul. Okrem týchto titulov vyhral Babnič s Interom aj ligový pohár v rokoch 1999/00 a 2000/01. 

V roku 2001 odišiel do českej Sparty, s ktorou vyhral českú Gambrinus Ligu v sezóne 2002/03. Po sezóne odišiel do Zlína, ale ani tam nevydržal dlho. Už v jeseni rozdával radosť fanúšikom Sigmy Olomouc, ktorá ho po sezóne predala do Ružomberka. Neskôr odišiel do poľského klubu Dyskobolia Grodzisk Wielkopolski, kde síce hral len v dvoch zápasoch (proti Dynamu Kyjev 2:1 doma a proti Jagiellonii Białystok 3:1 vonku), no v obidvoch skóroval ako jediný. Po sezóne 2007/08 odišiel do Senca, kde ale odohral len jeden zápas. Potom už nasledovala fúzia klubu s Dunajskou Stredou. 

Reprezentoval Slovensko v mládežníckych kategóriach a aj v seniorskej kategórii.

Úspechy 
 Majster Slovenska: 1999/00 a 2000/01 s Interom Bratislava
 Ligový pohár Slovenska: 1999/00 a 2000/01 s Interom Bratislava
 Majster Českej republiky: 2002/03 so Spartou Praha
 Puchar Ekstraklasy: 2007/08 s Dyskoboliou Grodzisk Wielkopolski

Referencie

Externé odkazy 
 Štatistiky na 90minut.pl 
 Peter Babnič na national-football-teams 
 Peter Babnič na stránke transfermarkt.at

Zdroj 

Slovenskí futbalisti
Hráči FK Inter Bratislava
Hráči AC Sparta Praha
Hráči FK DAC 1904 Dunajská Streda
Hráči SK Sigma Olomouc
Osobnosti z Brezna